**ประกาศเทศบาลตำบลภูวง**

**เรื่อง รับสมัครสอบคัดเลือกบุคคลเพื่อสรรหาและเลือกสรรเป็นพนักงานจ้าง**

**ประจำปีงบประมาณ 2559 (เพิ่มเติม)**

-----------------------------------

ด้วยเทศบาลตำบลภูวง อำเภอหนองสูง จังหวัดมุกดาหาร จังหวัดมุกดาหาร มีความประสงค์ จะดำเนินการสรรหาและเลือกสรรบุคคลเพื่อเป็นพนักงานจ้าง ประจำปีงบประมาณ 2559 จำนวน 1 ตำแหน่ง 1 อัตรา

อาศัยอำนาจตามความในมาตรา ๑๕ และมาตรา ๒๕ แห่งพระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๒ และความในหมวดที่ 4 แห่งประกาศคณะกรรมการกลางพนักงานเทศบาล เรื่อง มาตรฐานทั่วไปเกี่ยวกับพนักงานจ้าง ลงวันที่ 12 พฤษภาคม 2547 และประกาศคณะกรรมการพนักงานเทศบาลจังหวัดมุกดาหาร เรื่อง หลักเกณฑ์และเงื่อนไขเกี่ยวกับพนักงานจ้าง ลงวันที่ 1 กรกฎาคม 2547 จึงประกาศรับสมัครบุคคลทั่วไปเพื่อสรรหาและเลือกสรรเป็นพนักงานจ้าง ดังนี้

 **1. ตำแหน่งที่รับสมัคร และ ลักษณะงานที่ปฏิบัติ**

* 1. **ตำแหน่งที่รับสมัครสอบ**

**1.1.1 พนักงานจ้างตามภารกิจ จำนวน 1 ตำแหน่ง 1 อัตรา**

 1) ผู้ช่วยนายช่างโยธา สังกัด กองช่าง จำนวน 1 อัตรา

 โดยมีกำหนดระยะเวลาการจ้าง คราวละไม่เกิน ๔ ปี

 **1.2 คุณสมบัติเฉพาะตำแหน่ง**

 รายละเอียดตามภาคผนวก ก ที่แนบท้ายประกาศนี้

**2. คุณสมบัติและลักษณะต้องห้ามของผู้มีสิทธิสมัครสอบ**

 (1) มีสัญชาติไทย

 (2) มีอายุไม่ต่ำกว่า 18 ปีบริบูรณ์ และไม่เกิน 60 ปี

 (3) ไม่เป็นบุคคลล้มละลาย

 (4) ไม่เป็นผู้มีกายทุพพลภาพ จนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนท้องถิ่น

 ก. โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม

 ข. วัณโรคในระยะอันตราย

 ค. โรคเท้าช้างในระยะที่ปรากฏอาการเป็นที่รังเกียจแก่สังคม

 ง. ติดยาเสพติดให้โทษ

 จ. โรคพิษสุราเรื้อรัง

 (5) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง

 (6) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น

 /(7) ไม่เป็นผู้เคย...

-2-

 (7) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

 (8) ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ

 (9) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น

 สำหรับภิกษุ สามเณร นักพรต ชี หรือพราหมณ์ เทศบาลตำบลภูวง จะไม่รับสมัคร ทั้งนี้ ตามหนังสือสำนักงาน ก.ท. ด่วนมาก ที่ มท 0311/ว 5626 ลงวันที่ 23 มกราคม 2521 และตามความในข้อ 5 ของคำสั่งมหาเถรสมาคม ลงวันที่ 17 มิถุนายน 2538 โดยอนุโลม

 **3. วัน เวลา และสถานที่รับสมัคร**

 ให้ผู้ที่สนใจสมัครด้วยตัวเอง ได้ที่สำนักปลัดฯ เทศบาลตำบลภูวง อำเภอหนองสูง จังหวัดมุกดาหาร ตั้งแต่วันที่ 31 พฤษภาคม 2559 ถึงวันที่ 8 มิถุนายน 2559 ในวันและเวลาราชการ

 **4. เอกสารและหลักฐานที่จะต้องนำมายื่นในการสมัคร**

 ผู้สมัครจะต้องยื่นใบสมัครด้วยตนเองได้ที่สำนักปลัดฯ เทศบาลตำบลภูวง อำเภอหนองสูง จังหวัดมุกดาหาร โดยกรอกรายละเอียดในใบสมัครให้ถูกต้องและครบถ้วน พร้อมทั้งนำเอกสารฉบับจริง และสำเนารับรองความถูกต้อง อย่างละ 1 ชุด มายื่นในวันรับสมัครสอบ ดังต่อไปนี้

 4.1 สำเนาบัตรประจำตัวประชาชน จำนวน 1 ฉบับ

 4.2 สำเนาทะเบียนบ้าน จำนวน 1 ฉบับ

 4.3 สำเนาวุฒิการศึกษา หรือหนังสือรับรอง จำนวน 1 ฉบับ

 4.4 รูปถ่ายหน้าตรง ไม่สวมหมวก และไม่ใส่แว่นดำ ขนาด 1 นิ้ว ถ่ายครั้งเดียวกันไม่เกิน 3 เดือน จำนวน 3 รูป

 4.5 ใบรับรองแพทย์ ที่แสดงว่าไม่เป็นโรคต้องห้ามตามที่กำหนดไว้ในประกาศกำหนดโรคที่เป็นลักษณะต้องห้าม ซึ่งออกไม่เกิน 1 เดือน นับถึงวันรับสมัคร จำนวน 1 ฉบับ

 4.6 สำเนาหลักฐานอื่นๆ เช่น ใบสำคัญการสมรส ใบเปลี่ยนชื่อ-นามสกุล (ถ้ามี) อย่างละ 1 ฉบับ

 4.7 ค่าสมัคร ตำแหน่งละ 100.-บาท

 **5. ประกาศรายชื่อผู้มีสิทธิเข้าสอบคัดเลือก**

ประกาศรายชื่อผู้มีสิทธิ์สอบคัดเลือก วัน เวลา และสถานที่สอบ ในวันที่ 9 มิถุนายน 2559 ณ สำนักงานเทศบาลตำบลภูวง อำเภอหนองสูง จังหวัดมุกดาหาร และทางเว็บไซต์ www.puwong.go.th

 **6.** **หลักเกณฑ์และวิธีการประเมินสมรรถนะ**

เทศบาลตำบลภูวง จะดำเนินการประเมินสมรรถนะ ในวันที่ 10 มิถุนายน 2559 ดังนี้

**1) ทดสอบความรู้ ความสามารถทั่วไป (ภาค ก) คะแนนเต็ม 100 คะแนน**

1. วิชาความรู้ความสามารถในการศึกษาวิเคราะห์และสรุปเหตุผล

2. วิชาภาษาไทย

3. เหตุการณ์ปัจจุบัน

 **2) ภาคความรู้ความสามารถเฉพาะตำแหน่ง (ภาค ข) คะแนนเต็ม 100 คะแนน**

 ทดสอบความรู้ความสามารถที่ใช้ในการปฏิบัติหน้าที่ โดยเฉพาะตามที่ระบุไว้ในมาตรฐานกำหนดตำแหน่งโดยวิธีการสอบข้อเขียน

 /1. ความรู้เกี่ยวกับ...

-3-

 1. ความรู้เกี่ยวกับกฎหมาย ระเบียบและข้อบังคับ ที่เหมาะสมกับการปฏิบัติงาน

 2. ความรู้เกี่ยวกับกฎหมาย ระเบียบและข้อบังคับอื่นที่ใช้ในการปฏิบัติหน้าที่

 **3) ทดสอบความเหมาะสมกับตำแหน่ง (ภาค ค) คะแนนเต็ม 100 คะแนน โดยวิธีการสอบสัมภาษณ์**

1. บุคลิกภาพและความเหมาะสมในการปฏิบัติงาน

 2. ความรู้ความเข้าใจเกี่ยวกับการบริหารงานของเทศบาล

 3. ความสามารถในการตอบคำถาม ไหวพริบปฏิภาณในการแก้ไขปัญหาเฉพาะหน้า

 **7. เกณฑ์การตัดสิน**

 ผู้ที่จะถือว่าเป็นผู้ผ่านการสอบคัดเลือก จะต้องเป็นผู้ที่ได้คะแนนไม่น้อยกว่าร้อยละ 60 ของคะแนนทุกภาครวมกัน โดยจะเรียงลำดับจากผู้ที่คะแนนสูงสุดลงมาตามลำดับ ในกรณีที่มีผู้สอบได้คะแนนรวมกันเท่ากัน ให้ผู้สอบได้คะแนนภาคความเหมาะสมกับตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนภาคความเหมาะสมกับตำแหน่งเท่ากัน ให้ผู้สอบได้คะแนนภาคความรู้ความสามารถที่ใช้เฉพาะตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนภาคความรู้ความสามารถที่ใช้เฉพาะตำแหน่งเท่ากันให้ผู้ที่สอบได้คะแนนภาคความรู้ความสามารถทั่วไป เป็นผู้อยู่ในลำดับที่สูงกว่า ถ้ายังคะแนนเท่ากันอีกจะให้ผู้ที่ได้เลขประจำตัวสอบก่อน เป็นผู้อยู่ในลำดับที่สูงกว่า

 **8. การประกาศผลการสอบคัดเลือก**

 เทศบาลตำบลภูวง จะประกาศรายชื่อผู้ผ่านการสรรหาและเลือกสรร ในวันที่ 13 มิถุนายน 2559 ณ สำนักงานเทศบาลตำบลภูวง อำเภอหนองสูง จังหวัดมุกดาหาร และทางเว็บไซต์ www.puwong.go.th

**9.**  **การจ้างและแต่งตั้ง**

 เทศบาลตำบลภูวง จะจ้างและแต่งตั้งผู้ผ่านการสรรหาและเลือกสรร และได้คะแนนสูงสุดตามประกาศผลการสรรหาและเลือกสรร

 **10.**  **การขึ้นบัญชีผู้ผ่านการสรรหาและเลือกสรร**

เทศบาลตำบลภูวง จะขึ้นบัญชีผู้ผ่านการสรรหาและเลือกสรรไว้เป็นเวลา 1 ปี นับแต่วันที่ประกาศรายชื่อผู้ผ่านการสรรหาและเลือกสรร แต่ถ้ากรณีใดกรณีหนึ่งดังต่อไปนี้ให้เป็นอันยกเลิก การขึ้นบัญชี

1. ผู้นั้นได้ขอสละสิทธิรับการแต่งตั้งในตำแหน่งที่ผ่านการเลือกสรร

 2. ผู้นั้นไม่มารายงานตัวเพื่อรับการแต่งตั้งเป็นพนักงานจ้างภายในเวลาที่ดำเนินการเลือกสรรหรือผู้มีอำนาจสั่งจ้างกำหนด โดยมีหนังสือส่งทางไปรษณีย์ลงทะเบียนแจ้งให้ทราบ หรือส่งถึงผู้ได้รับการเลือกสรรโดยตรงกำหนดเวลาล่วงหน้าไม่น้อยกว่า 10 วัน

 3. ผู้นั้นมีเหตุไม่อาจเข้าปฏิบัติหน้าที่ได้ตามกำหนดเวลาที่จะทำสัญญาจ้างในตำแหน่งที่ผ่านการเลือกสรร

 4. มีการดำเนินการสรรหาและเลือกสรรอย่างเดียวกันนี้อีก และได้ขึ้นบัญชีผู้ผ่านการเลือกสรรใหม่แล้ว บัญชีผู้ผ่านการสรรหาและเลือกสรรในครั้งนี้เป็นอันยกเลิก

 จึงประกาศมาให้ทราบโดยทั่วกัน

 ประกาศ ณ วันที่ 2 มิถุนายน พ.ศ. 2559

(นายประยูร จันปุ่ม)

 นายกเทศมนตรีตำบลภูวง

**ภาคผนวก ก**

**รายละเอียดท้ายประกาศเทศบาลตำบลภูวง ลงวันที่ 23 พฤษภาคม 2559**

**เรื่อง รับสมัครสอบคัดเลือกบุคคลเพื่อสรรหาและเลือกสรรเป็นพนักงานจ้าง**

**ประจำปีงบประมาณ 2559 (เพิ่มเติม)**

-----------------------------------------------------------------------------------------------------------------------------

**ประเภทพนักงานจ้าง** พนักงานจ้างตามภารกิจ

**ชื่อตำแหน่ง**  ผู้ช่วยนายช่างโยธา

**ลักษณะงานที่ปฏิบัติและหน้าที่ความรับผิดชอบของตำแหน่ง**

 ช่วยปฏิบัติงานด้านช่างโยธาเกี่ยวกับการช่วยออกแบบควบคุมการก่อสร้างและบำรุงรักษาด้านช่างโยธา การวางโครงการก่อสร้างในด้านช่างโยธา เช่น ทางสะพาน ท่อระบายน้ำ ช่องน้ำ อาคาร อุโมงค์ เขื่อน อาคารชลประทาน อาคารการประปา ท่าเทียบเรือ สนามบิน เป็นต้น ช่วยปฏิบัติงานสำรวจต่างๆ เกี่ยวกับงานช่างโยธา เช่น สำรวจทางเพื่อการก่อสร้าง สำรวจและทดลองวัสดุ สำรวจข้อมูลการจราจร สำรวจทางอุทกวิทยา สำรวจทางอุตุนิยมวิทยา คัดลอกแบบ เขียนแบบ คำนวณสามัญ ช่วยซ่อมสร้างวัสดุครุภัณฑ์ เครื่องมือ เครื่องใช้และอุปกรณ์ในการสำรวจและทดลองทุกชนิดให้ได้มาตรฐานและปฏิบัติหน้าที่อื่นที่เกี่ยวข้อง

**คุณสมบัติเฉพาะสำหรับตำแหน่ง**

 มีคุณวุฒิอย่างใดอย่างหนึ่งดังต่อไปนี้

 1. ได้รับประกาศนียบัตรวิชาชีพหรือคุณ วุฒิ อย่างอื่นที่เทียบได้ในระดับเดียวกันในสาขาวิชาหรือทางเทคนิควิศวกรรมสำรวจ เทคนิควิศวกรรมโยธา ก่อสร้าง เทคนิคสถาปัตยกรรม โยธา สำรวจ สถาปัตยกรรม หรือในสาขาวิชาหรือทางอื่นที่ ก.จ. ก.ท. และ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้

 2. ได้รับประกาศนียบัตรวิชาชีพเทคนิคหรือคุณวุฒิอย่างอื่นที่เทียบได้ในระดับเดียวกันในสาขาวิชาหรือทางเทคนิควิศวกรรมสำรวจ เทคนิควิศวกรรมโยธา เทคนิคการจัดการงานก่อสร้าง เทคนิค สถาปัตยกรรม โยธา สำรวจ ก่อสร้าง สถาปัตยกรรม ช่างก่อสร้าง ช่างสำรวจ ช่างโยธา หรือในสาขาวิชาหรือทางอื่นที่ก.จ. ก.ท. และ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้

 3. ได้รับประกาศนียบัตรวิชาชีพชั้นสูงหรือคุณวุฒิอย่างอื่นที่เทียบได้ไม่ต่ำกว่านี้ในสาขาวิชาหรือทางเทคนิควิศวกรรมสำรวจ เทคนิควิศวกรรมโยธา เทคนิคการจัดการงานก่อสร้าง เทคนิคสถาปัตยกรรม โยธา สำรวจ ก่อสร้าง สถาปัตยกรรม ช่างก่อสร้าง ช่างสำรวจ ช่างโยธา หรือสาขาวิชาหรือทางอื่นที่ ก.จ. ก.ท. และ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้**ความรู้ความสามารถที่ต้องการ**

 1. มีความรู้ในงานช่างโยธาอย่างเหมาะสมแก่การปฏิบัติงานในหน้าที่

 2. มีความรู้ความเข้าใจในกฎหมายว่าด้วยเทศบาล กฎหมายว่าด้วยระเบียบบริหารราชการแผ่นดิน กฎหมายว่าด้วยระเบียบพนักงานเทศบาล และกฎหมาย กฎ ระเบียบและข้อบังคับอื่นที่ใช้ในการปฏิบัติงานในหน้าที่

 3. มีความรู้ความสามารถในการปฏิบัติงานธุรการและงานสารบรรณอย่างเหมาะสมแก่การปฏิบัติงานในหน้าที่

 4. มีความรู้ความสามารถในการใช้ภาษาอย่างเหมาะสมแก่การปฏิบัติงานในหน้าที่

 5. มีความรู้ความสามารถในการปฏิบัติหน้าที่ด้วยความละเอียดแม่นยำ

**ระยะเวลาการจ้างและค่าตอบแทน**

 1. ระยะเวลาการจ้าง ๔ ปี

 2. ค่าตอบแทน 9,4๐๐.-บาท

     3. สิทธิประโยชน์ ตามประกาศมาตรฐานทั่วไปเกี่ยวกับพนักงานจ้างสำหรับเทศบาล

-2-

**หลักเกณฑ์และวิธีการเลือกสรร**

 ผู้สมัครต้องได้รับการประเมินสมรรถนะตามหลักเกณฑ์ ดังนี้

|  |  |  |
| --- | --- | --- |
| สมรรถนะ | คะแนนเต็ม | วิธีการประเมิน |
| **1. ความรู้** **1.1 ความรู้ความสามารถทั่วไป** - วิชาภาษาไทย คณิตศาสตร์ สังคมศึกษา - เหตุการณ์บ้านเมืองปัจจุบัน - พระราชบัญญัติเทศบาล พ.ศ. 2496 และที่แก้ไขเพิ่มเติมถึง (ฉบับที่ 13) พ.ศ. 2552 - พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 แก้ไขเพิ่มเติมถึง (ฉบับที่ 2) พ.ศ. 2549 - พระราชบัญญัติระเบียบบริหารงานบุคคลส่วนท้องถิ่น พ.ศ. 2542 - ระเบียบสำนักนายกรัฐมนตรีว่าด้วยงานสารบรรณ พ.ศ. 2526 และที่แก้ไขเพิ่มเติม - ระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติมถึง (ฉบับที่ 3) พ.ศ. 2543 - ระเบียบกระทรวงมหาดไทยว่าด้วยวิธีการจัดทำแผนพัฒนาขององค์กรปกครองส่วนท้องถิ่น พ.ศ. 2548 - ระเบียบกระทรวงมหาดไทยว่าด้วยค่าใช้จ่ายในการเดินทางไปราชการของเจ้าหน้าที่ท้องถิ่น พ.ศ. 2526 และที่แก้ไขเพิ่มเติม **1.2 ความรู้ความสามารถเฉพาะตำแหน่ง** - พระราชบัญญัติการผังเมือง พ.ศ. 2518 - พระราชบัญญัติขุดดินและถมดิน พ.ศ. 2543 - พระราชบัญญัติควบคุมอาคาร พ.ศ. 2522 - พระราชบัญญัติทางหลวง (ฉบับที่ 2) พ.ศ. 2549 - หลักเกณฑ์การคำนวณราคากลางค่าก่อสร้าง (มติ ครม. 13 มีนาคม 2555)**2. คุณสมบัติส่วนบุคคล ความเหมาะสมกับตำแหน่ง** 2.1 บุคลิกภาพ ท่วงทีวาจา 2.2 ความคิดริเริ่มและปฏิภาณไหวพริบ 2.3 มนุษยสัมพันธ์ 2.4 ทัศนคติ แรงจูงใจ 2.5 ประวัติ ประสบการณ์ในการทำงาน  | **100****100****100** | โดยวิธีสอบข้อเขียน (แบบปรนัย) 50 ข้อโดยวิธีสอบข้อเขียน (แบบปรนัย) 50 ข้อ |
| **รวม** | **300** |  |